
	2025ean euskara ikasteko dirulaguntzak emateko deialdia.

	2025eko azaroaren 3ko Alkate-dekretuaren bidez onartu ondoren, argitara ematen da 2025eko deialdia (Esp.: 2025DILE0002), dirulaguntzei buruzko azaroaren 17ko 38/2003 Lege Orokorrak 17.3.b eta 20.8.a artikuluetan ezarritakoari jarraituz.

	1.- Dirulaguntzaren xedea.

	Anoetako herritarrei euskalduntzeko eta alfabetatzeko aukerak ematea, eta 2024-2025 ikasturtean eta, oro har, 2025ean euskara ikasten aritu direnei matrikula ordaintzearen zama arintzea.

	Dirulaguntza hauek emango dira Udalbatzak onartutako eta 2023ko urtarrilaren 16ko Gipuzkoako Aldizkari Ofizialean argitaratutako Dirulaguntzen Udal-Ordenantza Orokorraren arabera. 

	2.- Dirulaguntza eskatzeko baldintzak.

	Dirulaguntza hauek emateko Oinarrien 2. artikuluan finkatutakoak.

	3.- Dirulaguntzaren zenbatekoa.

	- Aurrekontu-partida: 1.0000.480.335.10.01 
- 5.000 €

	4.- Eskaerak eta dokumentazioa.

	Dirulaguntza hauek emateko Oinarrien 4. artikuluan finkatutakoak.

	Eskaeran edo horrekin batera doan dokumentazioan ez badira ageri identifikazio datuak, akatsen bat baldin badago edo zerbait falta bada, eskatzaileari hamar eguneko epea emango zaio akats horiek zuzentzeko, urriaren 1eko 39/2015 legearen 68. artikuluan ezarritakoari jarraikiz. Epe horretan akatsak zuzendu ezean, uste izango da eskatzaileak uko egin diola, eta artxibatu egingo da, beste tramiterik egin gabe.

	Udalak beharrezko irizten dion informazio osagarria eskatu ahal izango die eskatzaileei eskabidean adierazitakoa egia dela ziurtatzeko.

	Eskaera aurkezte hutsarekin eskatzaileak aitortuko du betetzen dituela deialdian ezarritako baldintza guztiak, eta osotasunean onartzen dituela dirulaguntza arautzen duten oinarriak.

	5.- Eskaerak non eta noiz aurkeztu.

	Tokia: Anoetako Udaleko Erregistro Elektronikoan (www.anoeta.eus, Udala online), Udaleko Harrera Bulegoan (Herriko plaza z.g.- 20270 Anoeta - Gipuzkoa), posta-bulego bidez edo indarrean dauden lege-xedapenetan ezarritako beste edozein tokitan.

	Epea: iragarki hau Gipuzkoako Aldizkari Ofizialean argitaratu eta biharamunean hasiko da eta 2025eko azaroaren 30ean amaituko da.

	Errekurtsoak:

	Erabaki honen bitartez, bide administratiboari bukaera ematen zaio eta beronen aurka administrazioarekiko auzi-errekurtsoa jarri ahal izango da administrazioarekiko auzien Donostiako  epaitegian, bere jakinarazpena jaso ondorenean zenbatzen hasi eta bi hilabeteko epean, baita egoki iritzitako beste edozein ere.

	Era berean, Birjarpeneko Errekurtsoa ere jarri ahal izango da udalean, hilabeteko epean, jakinarazpen hau jaso eta biharamunetik kontatzen hasita.

	Anoeta, 2025eko azaroaren 3a.— Egoitz Luisa Urkola, alkatea.

